Document ID: 31986D0065

Komisjoni otsus,
13. veebruar 1986,
nende Maroko ettevõtete kohta, mis on heaks kiidetud värske liha impordiks ühendusse
(86/65/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] viimati muudetud direktiiviga 83/91/EMÜ, [2] eriti selle artikli 4 lõiget 1,
ning arvestades, et:
kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele;
esimese kontrolli põhjal ei tunnistatud ühtki ettevõtet rahuldavaks ning komisjoni otsuse 84/325/EMÜ [3] alusel keelati liikmesriikidel ühenduse tasandil importida värsket liha Maroko ettevõtetest, lubades siiski nendel liikmesriikidel, kelle siseriiklikud õigusaktid seda võimaldavad, mitte katkestada olemasolevaid kaubavoogusid Maroko riigiasutuste poolt esitatud ettevõtetest seitsme kuu jooksul;
direktiivi 72/462/EMÜ artikli 5 ja komisjoni 8. aprilli 1983. aasta otsuse 83/196/EMÜ (veiste, sigade ja värske liha kolmandatest riikidest importimise kohapealsete kontrollimiste rakendamise kohta) [4] artikli 3 lõike 1 kohastel täiendavatel kontrollimistel selgus, et hügieenistandard on ühes ettevõttes paranenud ja seda võib käsitada rahuldavana;
kõnealuse ettevõtte saab nendel asjaoludel lisada nende ettevõtete loetelusse, millest lubatakse ühendusse eksportida, ja seepärast tuleb otsus 84/325/EMÜ kehtetuks tunnistada;
käesoleva otsuse lisas esitatud ettevõtetest pärit värske liha impordi suhtes kohaldatakse jätkuvalt mujal ettenähtud ühenduse sätteid ja asutamislepingu üldsätteid; eriti teatavat liiki liha, nt teatavate ühenduse ühtlustatud eeskirjadega hõlmamata ainete jääke sisaldava liha kolmandatest riikidest importimise või teistesse liikmesriikidesse edasisaatmise suhtes kohaldatakse jätkuvalt importiva liikmesriigi loomatervishoiualaseid õigusakte ja asutamislepingu üldsätteid;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Käesoleva otsuse lisas esitatud Maroko ettevõttest lubatakse importida ühendusse värsket liha vastavalt kõnealusele lisale.
2. Lisas esitatud ettevõtetest importimisel kohaldatakse jätkuvalt ühenduse mujal ettenähtud veterinaariaalaseid sätteid.
Artikkel 2
Liikmesriigid keelavad värske liha importimise mujalt kui käesoleva otsuse lisas esitatud ettevõtetest.
Artikkel 3
Otsus 84/325/EMÜ tunnistatakse kehtetuks.
Artikkel 4
Käesolevat otsust kohaldatakse alates 16. veebruarist 1986.
Artikkel 5
Käesolev otsus on adresseeritud liikmesriikidele.
Brüssel, 13. veebruar 1986

Labels: 3
17
18
6